ગ્રેજ્યુએશન કે તેનાથી વધુનો અભ્યાસ ધરાવતા માત્ર ૮૫,૬૧૬ ખેડૂતો જ રાજ્યમાં છે. શિક્ષણના અભાવે ઘણીવાર વૈજ્ઞાાનિક અને ટેકનિકલ અભિગમ અપનાવવામાં મુશ્કેલી પડતી હોય છે. ઉલ્લેખનીય છે કે રાજ્ય સરકારે કૃષિવિષયક અભ્યાસક્રમોનો પ્રસાર કરવા કૃષિ યુનિવર્સિટીઓની સ્થાપના તો કરી દીધી છે પરંતુ આ અભ્યાસ કર્યા બાદ યુવાનો કૃષિ સંલગ્ન બેન્કિંગ અથવા અન્ય નોકરી કરવાનું વધુ પસંદ કરે છે. ખેતી કે ખેતીને લગતા પ્રેક્ટિકલ સંશોધનો સાથે જોડાવાનું બહુ ઓછા યુવાનો પસંદ કરે છે. યુવા ખેડૂતોની સંખ્યાને જો ગુજરાતના પાડોશી રાજ્યોના સંખ્યાબલ સાથે સરખાવવામાં આવે તો રાજસ્થાન, મધ્યપ્રદેશ અને મહારાષ્ટ્રમાં ગુજરાત કરતા બમણા કે ત્રણ ગણા કે તેનાથી વધુ યુવા ખેડૂતો છે.